
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 787 


23 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση διορισμού μέλους-εκπροσώπου του Δημο¬ 
σίου και Διευθύνοντος Συμβούλου στο Διοικητικό 
Συμβούλιο του Οργανισμού Σιδηροδρόμων Ελλά¬ 
δος (ΟΣΕ). 1 

Κύρωση Συλλογικής Σύμβασης Εργασίας Πληρωμά¬ 
των Επιβατηγών Τουριστικών Σκαφών Ν. 2743/99. 2 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Μάνου Βάϊα. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στο Ροφίτη Στυλιανό του Θεοδώ¬ 
ρου από Μελίκη Ημαθίας. 4 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒυΤΑΜΙΒ. 5 

Χορήγηση άδειας κυκλοφορίας φαρμακευτικού σκευ¬ 
άσματος ΙδΟΤΒΕΤΙΝΟΙΝ/ϋ.Β. ϋΡΐυΟ ΒΕ3ΕΑΒΘΗ. 6 


ΑΠΟΦΑΣΕΙ Σ 

Αριθ. 39357/4275 (1) 

Ανάκληση διορισμού μέλους-εκπροσώπου του Δημοσίου 
και Διευθύνοντος Συμβούλου στο Διοικητικό Συμβού¬ 
λιο του Οργανισμού Σιδηροδρόμων Ελλάδος (ΟΣΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
- ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Τιςδιατάξειςτου Ν. 1365/1983 «Κοινωνικοποίησητων επι¬ 
χειρήσεων δημόσιου χαρακτήρα ή κοινής ωφελείας» (Α' 80). 

2. Τις διατάξεις του άρθρου 8 του ΠΔ 59/1985 «Δομή, 
ρόλος και τρόπος διοίκησης και λειτουργίας της Κοινωνι¬ 
κοποιημένης επιχείρησης Οργανισμός Σιδηροδρόμων 
Ελλάδος (ΟΣΕ)» (Α'22). 

3. Τις διατάξεις του Π.Δ. 501/28.11.91 «Τροποποίηση 
των υπ’ αριθμ. 57/1985,58/1985 και 59/1985 Προεδρικών 
Διαταγμάτων» δομή, ρόλος και τρόπος διοίκησης και λει¬ 
τουργίας Κοινωνικοποιημένων επιχειρήσεων ΔΕΗ, ΟΤΕ, 
ΟΣΕ αντίστοιχα» (Α' 181). 

4. Τις διατάξεις του Ν. 2414/96 «Εκσυγχρονισμός των 
Δημοσίων Επιχειρήσεων και Οργανισμών και άλλες δια¬ 
τάξεις» (Α' 135), όπως ισχύει. 


5. Τιςδιατάξειςτου άρθρου 10του Ν. 2322/95 «Παροχή 
της εγγύησης του Ελληνικού Δημοσίου για τη χορήγηση 
δανείων και πιστώσεων και άλλες διατάξεις» (Α' 143). 

6. Τις διατάξεις του άρθρου 22 του Ν. 2362/95 «Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις» (Α' 247). 

7. Τις διατάξεις του άρθρου 14 του Καταστατικού του 
ΟΣΕ που κυρώθηκε με την με αριθμ. 41342/461/27.12.96 
απόφαση των Υπουργών Εθνικής Οικονομίας και Οικονο¬ 
μικών και Μεταφορών και Επικοινωνιών «Τροποποίηση του 
Καταστατικού του ΟΣΕ με βάση τον Ν. 2414/96» (Β' 1168). 

8. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) όπως το άρ¬ 
θρο αυτό συμπληρώθηκε με το άρθρο 27 του Ν. 2081/92 
(Α' 154) καιαντικαταστάθηκε με το άρθρο 1 παρ. 2ατου Ν. 
2469/97 (ΦΕΚ 38 Α'). 

9. Την με αριθ. 700/23.7.1997 απόφαση των Υπουργών 
Εθνικής Οικονομίας, Οικονομικών και Μεταφορών και 
Επικοινωνιών (Β' 650). 

10. Την με αριθμ. 51/29.1.98 απόφαση των Υπουργών 
Εθνικής Οικονομίας, Οικονομικών και Μεταφορών και 
Επικοινωνιών (Β' 59). 

11. Τη διαπίστωση σοβαρής και αναιτιολόγητης απόκλι¬ 
σης των μεγεθών και του χρόνου πραγματοποίησης των 
στόχων του Στρατηγικού και Επιχειρησιακού Σχεδίου της 
ΟΣΕ ΑΕ που εγκρίθηκαν με την αριθμ. 31579/ΔΕΚΟ/ 
1819/98 απόφαση των Υπουργών Εθνικής Οικονομίας και 
Μεταφορών και Επικοινωνιών, σύμφωνα με το άρθρο 4 
παρ. 4του Ν. 2414/96. 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του ΟΣΕ, αποφασίζουμε: 

1. Ανακαλούμε το διορισμό του Ιωάννη Κ. Μουρμούρη 
ως μέλους-εκπροσώπου του Δημοσίου και Διευθύνοντος 
Συμβούλου στο Διοικητικό Συμβούλιο του ΟΣΕ. 

2. Καταγγέλλουμε το από 28.9.1998 Συμβόλαιο Διαχεί¬ 
ρισης μεταξύ του Ελληνικού Δημοσίου και του ΟΣΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Ιουνίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 3525.8/01/2000 (2) 

Κύρωση Συλλογικής Σύμβασης Εργασίας Πληρωμάτων 
Επιβατηγών Τουριστικών Σκαφών Ν. 2743/99. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
Α.Ν. 3276/44 «Περί Συλλογικών Συμβάσεων εν τη ναυτική 
εργασία» όπως έχει τροποποιηθεί και ισχύει σήμερα. 

2. Το αριθ. πρωτ. 204/18.5.2000 έγγραφο της Ένωσης 
Πλοιοκτητών Ελληνικών Σκαφών Τουρισμού (Ε.Π.Ε.Σ.Τ.) 
με το οποίο υποβλήθηκε για κύρωση η από 9.5.2000 Συλ¬ 
λογική Σύμβαση Εργασίας Πληρωμάτων Επιβατηγών 
Τουριστικών Σκαφών του Νόμου 2743/99. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Επιβατηγών Τουριστικών Σκαφών του Ν. 
2743/99, το κείμενο της οποίας υπογράφηκετην 9.5.2000 
από τους νόμιμους εκπροσώπους: 

α) της Ένωσης Πλοιοκτητών Ελληνικών Σκαφών 
(ΕΠΕΣΤ) και 

β) της Πανελλήνιας Ένωσης Αξιωματικών και Κατωτέ¬ 
ρων Πληρωμάτων Επαγγελματικών και Ιδιωτικών Θαλα¬ 
μηγών Σκαφών (Π.Ε.Α.Κ.Π.Ε.Ι.Θ.Σ.), εκτός από το άρθρο 
22 και το άρθρο 29 αυτής, το αντικείμενο των οποίων ρυθ¬ 
μίζεται από το άρθρο 4 του Ν. 1482/84 και από το άρθρο 
23α παρ. 5 του Κ.Ν. 792/1978, το οποίο προστέθηκε με το 
άρθρο 5 του Ν. 2390/96, αντίστοιχα. 

2. Η ισχύς της Συλλογικής Σύμβασης η οποία κυρώνεται 
με την απόφαση αυτή αρχίζει από την 1.1.2000 και λήγει 
την 31.12.2000. 

Η παρούσα με το κείμενο της κυρούμενης Συλλογικής 
Σύμβασης να δημοσιευθούν στην Εφημερίδα της Κυβερ- 
νήσεως. 

Πειραιάς, 13 Ιουνίου 2000 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών 
Ν. 2743/99 

Έν Πειραιεί σήμερον την 9.5.2000 μεταξύ αφενός του 
εν Πειραιεί εδρεύοντος ανεγνωρισμένου Σωματείου υπό 
την επωνυμίαν ΕΝΩΣΗ ΠΛΟΙΟΚΤΗΤΩΝ ΕΛΛΗΝΙΚΩΝ 
ΣΚΑΦΩΝ ΤΟΥΡΙΣΜΟΥ (ΕΠΕΣΤ) νομίμως εκπροσωπούμε¬ 
νου υπό των Τριαντάφυλλο Βενετόπουλο, Πρόεδρο και 
Απόστολο Παπαδόπουλο, Αναπλ. Γραμματέα και αφετέ¬ 
ρου της εν Πειραιεί εδρευούσης ανεγνωρισμένης Επαγ¬ 
γελματικής Ένωσης με την επωνυμίαν ΠΑΝΕΛΛΗΝΙΟΣ 
ΕΝΩΣΙΣ ΑΞΙΩΜΑΤΙΚΩΝ ΚΑΙ ΚΑΤΩΤΕΡΩΝ ΠΛΗΡΩΜΑΤΩΝ 
ΕΠΑΓΓΕΛΜΑΤΙΚΩΝ ΚΑΙ ΙΔΙΩΤΙΚΩΝ ΘΑΛΑΜΗΓΩΝ ΣΚΑ¬ 
ΦΩΝ (ΠΕΑΚΠΕΙΟΣ) νομίμως εκπροσωπουμένης υπάτων 
Δημήτριο Ζερβάκη, Πρόεδρο και Ιωάννη Στουπάκη Ταμία, 
συμφωνείται και υπογράφεται η παρούσα Συλλογική Σύμ¬ 
βαση Εργασίας που αφορά τους όρους εργασίας και 
αμοιβής των πληρωμάτων που εργάζονται στα επαγγελ¬ 
ματικά τουριστικά πλοία του Ν. 2743/99. 


ΚΕΦΑΛΑΙΟ Α 
Άρθρο 1 

Γ ενικά περί Μισθολογίου 

1. Η παρούσα Συλλογική Σύμβαση ισχύει επί των Επιβα¬ 
τηγών Επαγγελματικών Τουριστικών Σκαφών-μελών της 
ΕΠΕΣΤ, του Ν.2743/99, τα οποία εκτελούν τουριστικούς 
πλόες. 

2. Το μισθολόγιο ως και οι πάσης φύσης αποδοχές των 
επί των ανωτέρω τουριστικών σκαφών εργαζομένων ναυ¬ 
τικών καθορίζεται σε δραχμές. 

3. Οι πάσης φύσης καταβολές προς τους ναυτικούς θα 
καλύπτονται εκ μέρους της Εφοπλιστικής Επιχειρήσε- 
ως δια αντιστοίχου βεβαιώσεως εκχωρήσεως ισόποσου 
συναλλάγματος. 

Άρθρο 2 
Μισθολόγιον 

Μισθός Ενέργειας 

Για το έτος 2000 θα δοθεί αύξηση 3% σε σχέση με τον 
μισθό του προηγούμενου έτους. Συνεπώς ο μηνιαίος βα¬ 
σικός μισθός για το 2000 των ναυτικών των υπηρετούντων 
επί των πιό πάνω πλοίων ορίζεται ως ακολούθως: 

Από 1.1.2000 έως και31.12.2000 


Ναυτολογούμενος έως 

10-100 κοχ 

100,01-300 κοχ 

300,01 καιό 

Πλοίαρχος 

216.629 

216.629 

246.275 

Κυβερνήτης 

153.389 

175.086 

175.086 

Πλοίαρχος Β 


186.764 

186.764 

Πλοίαρχος Γ 


157.708 

153.864 

Ναύκληρος 


130.165 

151.863 

Ναύτης 

113.190 

122.242 

131.227 

Ναυτόπαις 

106.397 

106.397 

106.397 

Μηχανικός Α 

215.809 

215.810 

244.645 

Μηχανικός Β 

186.764 

186.764 

186.764 

Μηχανικός Γ 

173.563 

173.563 

173.563 

Μηχανοδηγός 

151.862 

161.634 

161.634 

Χειριστής 

113.190 

113.190 

113.190 

Μαθ.Μηχανής 

106.397 

106.397 

106.397 

θαλαμηπόλος 

116.303 

129.410 

129.410 

Βοηθ.θαλαμηπόλου 

106.397 

106.397 

106.397 

Μάγειρας 

130.165 

151.862 

151.862 

Βοηθός Μάγειρα 

106.397 

106.397 

106.397 

Καμαριέρα 

106.397 

106.397 

106.397 

Διπλ. θαλαμηπόλος 

168.361 

168.361 

198.578 

Διπλ. Μάγειρας 

168.361 

168.361 

198.578 


Άρθρο 3 
Αντίτιμο τροφής 

Το ημερήσιο αντίτιμο τροφής του ναυτικού παντός βαθ¬ 
μού και ειδικότητας και εφόσον δεν παρέχεται, ορίζεται 
σε δραχμές (3.200) τρεις χιλιάδες διακόσιες ημερησίως. 

Άρθρο 4 

Μισθός ασθένειας - θέσεις νοσηλείας 

1. Ο μισθός ασθένειας για την περίθαλψη του ναυτικού 
εντός Νοσοκομείου ή Κλινικής, καθορίζεται σε ποσοστό 
ενενήκοντα επί τοις εκατό (90%) του εις το άρθρο 2 της 
παρούσης μισθού ενεργείας, ήτοι του μισθού της Συλλο¬ 
γικής Σύμβασης Εργασίας. 

2.0 μισθός ασθένειας γιατηνπερίπτωση νοσηλείαςτου 
ναυτικού εκτός Νοσοκομείου ή Κλινικής στην ξηρά καθο¬ 
ρίζεται σε ποσοστό ενενήκοντα πέντε τοις εκατό (95%) 
του εις το άρθρο 2 της παρούσης μισθού ενεργείας της 

Συλλογικής Σύμβασης και με το αντίτιμο τροφής του εις 
το άρθρο 3 της παρούσης. 

3. Οι αξιωματικοί και τα κατώτερα πληρώματα δικαιού¬ 
νται νοσηλείας εις Νοσοκομεία ή Κλινικές αντίστοιχα των 
υπό του ΝΑΤ-ΟΙΚΟΥ ΝΑΥΤΟΥ προσφερομένων σε περί¬ 
πτωση τέτοιας νοσηλείας. 

Άρθρο 5 

Προκαταβολές και εξοφλήσεις μισθού 

1. Με την ναυτολόγησή τους οι ναυτικοί δικαιούνται 
προκαταβολής μέχριςενός Ιδνθημέρου. 

2. Στους λιμένες της αλλοδαπής και εφόσον επιτρέπε¬ 
ται υπό των εκεί Τοπικών Αρχών η χορήγηση στον Πλοί¬ 
αρχο (ή Κυβερνήτη) συναλλάγματος, δύναται να χορη¬ 
γηθεί στον ναυτικό προκαταβολή σε ξένο νόμισμα, ίση 
προς το ήμισυ (1/2) των ημερομισθίων της παραμονής 
του πλοίου στην αλλοδαπή, εφόσον μόνον υπάρχει δυ- 
νατότης εξεύρεσης συναλλάγματος παρά του Πλοιοκτή¬ 
του. 

3. Η εξόφληση των πόσης φύσης αποδοχών του ναυτι¬ 
κού, δηλαδή του μισθού, υπερωριών, αποζημίωσης, ειδι¬ 
κής αμοιβής των Κυριακών κ.λ.π., θα γίνεται με λογαρια¬ 
σμό μισθοδοσίας (1Λ/ΑΟΕ5 ΑΟΟΟΕΙΝΤ) ή με απλή απόδει¬ 
ξη· 

4. Στην περίπτωση της παραγράφου 2, τα ποσά τα 
οποία λαμβάνει ο ναυτικός σε συνάλλαγμα, θα εκφράζο¬ 
νται σε δραχμές βάσει της επίσημης τιμής αγοράς της 
Τράπεζας κατά την ημέρα καταβολής τους (εφόσον βε¬ 
βαίως υπάρχει η δυνατότητα εξεύρεσης συναλλάγμα¬ 
τος). 

5. Οι καταβολές στην Ελλάδα πραγματοποιούνται σε 
δραχμές με μόνη εξαίρεση τις καταβολές στο εξωτερικό, 
οι οποίες όμως είναι δυνητικές ή θα συμφωνούνται ειδι- 
κώτερα μεταξύ του Πλοιοκτήτου και του Ναυτικού. 

Άρθρο 6 
Άδειες 

1.0 ναυτικός δικαιούται αδείας (96) ενενήκοντα έξιημε- 
ρών το χρόνο, υπολογιζομένης σε (8) οκτώ ημέρες ανά 
μήνα υπηρεσίας του, για δε τις τυχόν ολιγότερες του μή¬ 
να ημέρες δικαιούται το αντίστοιχο κλάσμα (η άδεια αυτή 
λογίζεται ως συντάξιμος χρόνος, κατά τα ισχύοντα περί 
ΝΑΤ). 

2. Κατάτις ημέρες της αδείας του ο ναυτικός δικαιούται 
του αναλογούντος σε αυτές μισθού ενεργείας βασικού 
μισθού και επιδομάτων ως και του εις το άρθρο 3 της πα¬ 
ρούσης οριζομένου αντιτίμου τροφής. Για τον υπολογι¬ 
σμό της άδειας το ημερομίσθιο καθορίζεται εις 1/22 του 
τρέχοντος μισθού. 

3. Η άδεια παρέχεται σε όλους από τον Πλοιοκτήτη ή 
κατ'εξουσιοδότηση αυτού από τον Πλοίαρχο (ή Κυβερνή¬ 
τη), εφόσον κατά την κρίση του το επιτρέπουν οι ανάγκες 
του σκάφους, δύναται δε να χορηγείται και κατά την πα¬ 
ραμονή του σκάφους σε λιμένα για επισκευές, ετήσια επι¬ 
θεώρηση κ.λπ., του ναυτικού υποχρεωμένου να αποδε¬ 
χθεί την παρεχομένην άδεια. Σε περίπτωση, κατά την 
οποία οι ανάγκες του πλοίου δεν επιτρέπουν την χορήγη- 
σιν αδείας, η χορήγηση κατ'επιλογήν του ναυτικού είτε 
αναβάλλεται δια τον κατάλληλο χρόνο είτε θεωρείται ως 
παρασχεθείσα, καταβαλλομένου σε τέτοια περίπτωση εις 
τον ναυτικόν του αναλογούντος μισθού μετά του αντιτί¬ 
μου τροφής, έστω και άν αυτός παραμένει και διατρέ- 
φεται επί του πλοίου. 


4. Ο ναυτικός απολυόμενος από το πλοίο, δικαιούται 
οπωσδήποτε της υπό των παραγράφων 1 και 2 του παρό¬ 
ντος άρθρου προβλεπομένης αδείας του και αν ακόμη 
δεν ζήτησε την παροχήν αυτή από τον Πλοίαρχο (ή Κυ¬ 
βερνήτη), διαρκούσης της υπηρεσίας του και ανεξαρτή¬ 
τως του λόγου για τον οποίο δεν παρεσχέθη εις τον ναυ¬ 
τικόν η άδειά το υ ή δεν κατεβλή θη εις το ύτον ο αναλογο ύ ν 
εις ταύτην μισθός. Εφόσον όμως έχει συνομολογηθεί 
στην κατ'ιδίαν σύμβαση εργασίας και η παροχή της ανα- 
λογούσης αδείας μετά της τροφοδοσίας, τότε ο ναυτικός 
δεν δύναται να την αναζητήσει, δις, αφού έχει ήδη κατα¬ 
βληθεί κατά την εξόφληση των μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές, τεσσαράκοντα πέντε ημερών, κα- 
ταργήθησαν από 1.1.83, ενσωματούμενα εις την κανονική 
άδεια, η οποία ούτως αυξήθηκε εις (96) ενενήκοντα έξη 
ημέρες ετησίως και υπολογίζεται κατά τα ειδικότερα κα¬ 
θοριζόμενα υπάτου παρόντος άρθρου. 

Άρθρο 7 

Ημέρες αργίας εν πλώ και εν λιμένι 

1. Ως ημέρες αργίας εν πλώ και εν λιμένι ορίζονται: 
α) Η πρώτη του Έτους 

β) Η εορτή των θεοφανείων 
γ) Η Καθαρά Δευτέρα 
δ) Η 25η Μαρτίου 
ε) Η Μεγάλη Παρασκευή 
στ) Η ημέρα του Πάσχα 
ζ) Η Δευτέρα του Πάσχα 
η) Η πρώτη Μάΐου 
θ) Η ημέρα της Αναλήψεως 
ι) Η 15η Αυγούστου 
ια) Η 14η Σεπτεμβρίου 
ιβ) Η 28η Οκτωβρίου 
ιγ) Η ημέρα του Αγίου Νικολάου 
ιδ) Η ημέρα των Χριστουγέννων 
ιε) Η δεύτερη ημέρα των Χριστουγέννων 
ιστ) Εις τους Ελληνικούς λιμένες αναγνωρισμένες ως 
ημέρες αργίας τοπικές εορτές, εφόσοντο πλοίο ναυλοχεί 
εις λιμένα που έχει τοπική εορτή αργίας. 

2. Κατάτις άνω ημέρες οι ναυτικοί απαλλάσσονται πά- 
σης εργασίας, πλήν των εργασιών ασφαλείας του σκά¬ 
φους. Τυχόν απασχόληση τούτων εν πλώ και εν λιμένι λό¬ 
γω αναγκών του πλοίου πλήν των εργασιών ασφαλείας 
του σκάφους είναι υποχρεωτική και αμείβεται υπερωρια- 
κά (άρθρο 13ο Πρόσθετος εργασία και αμοιβή εργασίας). 
Για πλήρες οκτάωρο είναι ίση με το 1/22 του μηνιαίου βα¬ 
σικού μισθού. 

Άρθρο 8 

Ιματισμός 

Οι Αξιωματικοί και τα μέλη του κατωτέρου πληρώματος 
υποχρεούνται να φέρουν κατάτις ώρες εκτελέσεως των κα¬ 
θηκόντων τους την καθιερωμένην στολήν του Ε.Ν., μετά 
των διακριτικών για κάθε κλάδο προσωπικού κατά βαθμόν ή 
ειδικότητα. Οι στολές δίδονται από τους πλοιοκτήτες. 

Άρθρο 9 

Είδη ενδιαίτησης και τροφοδοσίας 

Σε κάθε αξιωματικό και μέλος του κατώτερου πληρώ¬ 
ματος παρέχονται από το πλοίο: 

α) Τα απαραίτητα είδη κλινοσκεπασμάτων, ήτοι στρώ¬ 
ματα, σεντόνια, κλινοσκεπάσματα και προσκέφαλα. 

β) Είδη καθαριότητας, ως προσόψια, σάπων κοινός 
ενός χιλιογράμμου ανά δεκαπενθήμερον, ως και η ανα¬ 
γκαία ποσότης σαπουνιού προσώπου. 

γ) Είδη εστιάσεως, ως πιάτα, πηρούνια, μαχαίρια, κύ¬ 
πελλα κ.λ.π., κατάλληλα για την λήψη γευμάτων. 

Εκ των ειδών της προηγούμενης παραγράφου τα σε¬ 
ντόνια, τα καλύματα των προσκεφάλων και τα προσόψια 
θα εναλλάσσονται με καθαρά κάθε εβδομάδα. 

Πάντα τα ανωτέρω είδη ως και ο ιματισμός πρέπει να 
παραδίδονται στους ναυτικούς καθαρά και σε κατάσταση 
επιτρέπουσα την συνήθη χρήση τους. 

Οι ναυτικοί υποχρεούνται να επιστρέφουν τα κατά τις 
διατάξεις του παρόντος άρθρου παρεχόμενα μή αναλώ¬ 
σιμα είδη σε καλή κατάσταση στο τέλος κάθε εβδομάδας 
προς αντικατάσταση ως και και κατα την απόλυσή τους, 
λογιζομένης ως φυσιολογικής της λόγω συνήθους χρή- 
σεως φθοράς των. Επίσης οι ναυτικοί πρέπει να μερι¬ 
μνούν για τον καθαρισμό των στολών τους εν γένει, ώστε 
να παρουσιάζονται κόσμια ενδεδυμένοι. 

Άρθρο 10 

Ώρες εργασίας και ευθύνες 

1. Οι ώρες εργασίας για όλους εν γένει τους ναυτικούς 
παντός βαθμού και ειδικότητας, τους εργαζομένους επί 
των επαγγελματικών τουριστικών σκαφών, εν πλώ και εν 
λιμένι καθορίζονται σε σαράντα ώρες εβδομαδιαίως, ήτοι 
σε (8) οκτώ ώρες κάθε ημέρα από Δευτέρα μέχρι Παρα¬ 
σκευή. Η πέραν των ωρών αυτών εργασία των μελών του 
πληρώματος εν γένει ως και οποιαδήποτε πρόσθετη πέ¬ 
ραν των οριζομένων ως κατωτέρω εργασιών κατά το Σάβ¬ 
βατο και την Κυριακή, πρόσθετη απασχόληση αμείβονται 
υπερωριακά. Το επίδομα Σαββάτων και Κυριακών ορίζε¬ 
ται στο άρθρο 25 της παρούσης. 

2. Η απασχόληση του πληρώματος κατά Σάββατο-Κυ- 
ριακή στο λιμάνι θα πραγματοποιείται μόνον όταν γίνε¬ 
ται επιβίβαση ή αποβίβαση επιβατών ή εφόσον απαι¬ 
τούν τέτοια απασχόληση οι ανάγκες του πλοίου ή το 
αξιώσει ο Πλοιοκτήτης ή ο Πλοίαρχος. Όταν υπάρχουν 
επί του πλοίου επιβάτες η παραμονή του πληρώματος 
είναι υποχρεωτική εφόσον το ορίσει ο Πλοιοκτήτης ή 
Πλοίαρχος. 

3. Οι Κυβερνήτες και Πλοίαρχοι έχουν υποχρέωση να κι¬ 
νούν τα σκάφη αποκλει-στικά και μόνον με εντολές του 
Πλοιοκτήτη. Η πρωτοβουλία τους θα περιορίζεται στην 
κατά το δυνατόν καλύτερη εκτέλεση της εργασίας, την 
εξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς 
ασκούντες σοβαρή εποπτεία επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά 
και του λοιπού πληρώματος αδιακρίτως, για την ασφά¬ 
λεια του σκάφους, τόσον από πλευράς αγκυροβολιάς, 
όσον και λοιπών μέτρων ασφαλείας και εξυπηρέτησης 
επιβατών, επισκεπτών, ΒΒΟΚΕΒ3 κ.λπ. 

5. Χωρίς να θίγονται τα κεκτημένα δικαιώματα του ναυ¬ 
τικού εκ του χρόνου διαδιαδραμούσης υπηρεσίας τους, 
δύναται ο Πλοιοκτήτης να μεταθέσει το πλήρωμά του εν 
άλω ή εν μέρει, περιλαμβανομένου και του Πλοιάρχου ή 
Κυβερνήτη, εις άλλο σκάφος ιδιοκτησίας του ή των συμ¬ 
φερόντων, ή διαχείρισής του, αδιακρίτως, ώστε σε κάθε 
περίπτωση να εξασφαλίζεται η καλύτερη δυνατή εξυπη¬ 
ρέτηση των σκαφών, των ναυτικών μη δυναμένων να αρ- 
νηθούν μια τέτοια μετάθεση. Οι σχετικές μεταβολές πρέ¬ 
πει να νομιμοποιούνται το ταχύτερο. 


6. Οι Πλοίαρχοι ή Κυβερνήτες έχουν υποχρέωση σύ¬ 
νταξης μηνιαίας εγγράφου απόδοσης λογαριασμού 
Πλοιάρχου εις τον Πλοιοκτήτην, ευθυνόμενοι για την όλη 
διαχείρισή τους. Οι Πλοίαρχοι και Κυβερνήτες δεν μπο¬ 
ρούν να προβαίνουν σε αγορές, επισκευές, ή προμήθειες 
πέραντω συνήθων χωρίς ειδική άδεια του Πλοιοκτήτη. 

Άρθρο 11 

Ώρες εργασίας προσωπικού Γενικών Υπηρεσιών 
εν πλώ και εν λιμένι 

1. Ειδικώς για το προσωπικό Γ ενικών Υπηρεσιών εν γέ- 
νει η οκτάωρη ημερήσια εργασία του κατανέμεται από 
της 06:00 ώρας μέχρι 22:00 ώρας με μια ή πλείονας δια¬ 
κοπές αναλόγως προς το πρόγραμμα εργασίας και τις 
ανάγκες του σκάφους, εφαρμοζομένων αναλόγως των 
διατάξεωντου άρθρου 13, για την πέραν του δώρου απα¬ 
σχόλησή του. 

2. Οι ώρες νυκτοφυλάκων του προσωπικού των θαλα¬ 
μηπόλων πάσης διαβάθμισης ορίζονται εν πλώ από τις 
21:00, μέχριτης 06:00της επομένης και ενόρμω απάτης 
18:00 μέχριτης 06:00 της επομένης. 

Άρθρο 12 

Νυκτοφύλακες - Φύλακες 

Οι εργάσιμες ώρες των νυκτοφυλάκων ορίζονται σε δώ¬ 
δεκα (12) συνεχείς ώρες, περιλαμβανομένων μεταξύ της 
18:00 ώρας και της 06:00 της επομένης, των δε φυλάκων 
από 06:00 έως 18:00. Άπαντες οι ναυτολογημένοι έχουν 
την υποχρέωση φυλακής-νυκτοφυλακής, χωρίς δικαίωμα 
υπερωριακής αμοιβής. Μετά την εκτέλεση καθηκόντων 
φύλακα-νυκτοφύλακα, ο ναυτικός δικαιούται ρεπό σε μια 
από τις επόμενες ημέρες της εβδομάδας, μετά από συν- 
νενόηση με τον Πλοίαρχο. 

Άρθρο 13 

Πρόσθετος εργασία και πρόσθετος αμοιβή-Υπερωρίες 

1. Ο ναυτικός εάν διαταχθεί να εκτελέσει πρόσθετη ερ¬ 
γασία, πέραν των κεκανονισμένων ωρών είναι υποχρεω¬ 
μένος να την εκτελέσει δεν δύναται όμως η πρόσθετη αυ¬ 
τή εργασία να υπερβαίνει τις τέσσερις ώρες εντός του 
24ώρου. 

2. Για την πρόσθετη αυτή εργασία, ο εκτελέσας αυτή 
ναυτικός δικαιούται σε πρόσθετη αμοιβή (υπερωρία) η 
οποία υπολογίζεται ως εξής: το ποσόντου μηνιαίου βασι¬ 
κού μισθού διαιρείται δια των ωρών μηνιαίας υποχρεωτι¬ 
κής απασχόλησης τούτων εξευρισκομένων δια της διαίρε- 
σηςτου εκταύτηςπροκύπτοντοςπηλίκου 4,33 επίτις ώρες 
της εκάστοτε ισχυούσης εβδομαδιαίας υποχρεωτικής 
απασχόλησης. Βάσει του ανωτέρου υπολογισμού οι ώρες 
μηνιαίας υποχρεωτικής απασχόλησης ανέρχονται σε 172. 

Άρθρο 14 

Πρόσθετες εργασίες μη αμοιβόμενες όταν εκτελούνται 
εντός εργασίμων ωρών. 

Δεν καταβάλλεται πρόσθετη αμοιβή (υπερωρία) για τις 
κατωτέρω μνημονευόμενες εργασίες, εφόσον αυτές 
εκτελούνται εντός των εργασίμων ωρών ή κατά τις ώρες 
φυλακής. 

I. Εργασίες καταστρώματος: 

α) Γ ια την αποσκωρίαση ελασμάτων. 

β) Γ ια την λίπανση των βαρούλκων. 

γ) Γ ια την εξασφάλιση αντικειμένων καταστρώματος 
επικείμενης θαλασσοταραχής. 

δ) Γιατον καθαρισμό υδροσυλλεκτών κύτους (κουτί σε- 
ντινών). 

ε) Γ ιατον χρωματισμό κλειστών χώρων, εναλλασόμενοι 
ανά δίωρον και εφόσον υπάρχει τεχνικός ή φυσικός αερι¬ 
σμός των διαμερισμάτων και των εχόντων σχέση με το κα¬ 
τάστρωμα. 

στ) Για τον εξωτερικό χρωματισμό του πλοίου κατά την 
διάρκεια της ημέρας εν όρμω. 

ζ) Για πάσα άλλη εργασία συντήρησης του πλοίου. 

II. Εργασίες Μηχανοστασίου: 

α) Γ ιατον καθαρισμό δαπέδου του μηχανοστασίου. 

β) Για την πλύση και τον χρωματισμό του μηχανοστασί¬ 
ου εν όρμω, της εργασίας αυτής μη δυναμένης να ανατε¬ 
θεί στον βοηθό μηχανής απαγορευομένων των ικριωμά¬ 
των. 

γ) Για την εκκένωση των βαρελιών μηχανέλαιου στις δε¬ 
ξαμενές του πλοίου, εκτελουμένην εν όρμω μεν, εφόσον 
δεν διατηρούνται οι φύλακες του μηχανοστασίου, εν πλώ 
δε μόνον υπό των βοηθών. 

δ) Γ ια την παραλαβή καυσίμων υπάτων Μηχανικών (Μη¬ 
χανοδηγών). 

ε) Γ ια την εν γένει συντήρηση του μηχανοστασίου και 
την εκτέλεση εν γένει εργασιών. 

III. Εργασίες Γενικές: 

α) Γ ια την παράδοση κατά τον ως άνω τρόπο, των ακα¬ 
θάρτων ειδών ρουχισμού προς πλύση και παραλαβή αυ¬ 
τών. 

β) Για την πλύση και τον καθαρισμό των διαμερισμάτων 
του πληρώματος. 

γ) Γ ιατηνπαραλαβή τροφοεφοδίων, εξαρτημάτων κ.λπ. 

IV. Γενική παρατήρηση: 

Ασχέτως των εργασιών του παρόντος άρθρου οι 
οποίες μνημονεύονται ενδεικτικώς, όλοι οι ναυτικοί 
υποχρεούνται στην εντός των εργασίμων ωρών εκτέ¬ 
λεση όλων των εργασιών των καθοριζομένων υπό του 
Κανονισμού Εσωτερικής Υπηρεσίας επί των Επιβατη¬ 
γών Τουριστικών Πλοίων άνω των 500 κ.ο.χ., των ανα- 
γομένων στην ειδικότητα εκάστου ναυτικού, ή Ειδικού 
Κανονισμού για τα σκάφη της ΕΠΕΣΤ, που τυχόν ήθε¬ 
λε συνταχθεί. Λαμβανομένης υπόψη της ιδιαιτερότη¬ 
τας των συνθηκών εκμετάλλευσης των Επιβατηγών 
Επαγγελματικών Τουριστικών Σκαφών, ο ναυτικός 
οφείλει να εκτελεί χωρίς ιδιαίτερη αμοιβή και άλλα 
εκτός της ειδικότητάς του καθήκοντα, εφόσον ταύτα 
εκτελούνται εντός του νομίμου ωραρίου εργασίας 
του. 

Άρθρο 15 

Πρόσθετες εργασίες μή αμοιβόμενες 

Δεν καταβάλλεται πρόσθετη υπερωρία στους Αξιωματι¬ 
κούς και Κατώτερο Προσωπικό, για τις κατωτέρω μνημο¬ 
νευόμενες εργασίες τις οποίες υποχρεούνται αυτοί να 
εκτελούν οποιαδήποτε ημέρα της εβδομάδος και οποια¬ 
δήποτε ώρα έστω και εκτός των εργασίμων ωρών: 

α) Εργασίες σε περίπτωση ανωτέρας βίας που αφορούν 
την ασφάλεια του πλοίου, των επιβαινόντων αυτού ως και 
εργασίες οπτήρος. 

β) Εργασίες για την εκτέλεση γυμνασίων καθαίρεσης 
λεμβών του πλοίου στη θάλασσα, πυρκάίάς και εγκατά¬ 
λειψης του πλοίου, εκμάθησης χειρισμούταχυπλόου λέμ¬ 
βου, εκτέλεση ναυταθλημάτων δυναμένων να εκτελε- 
σθούν δια των εξαρτημάτων του πλοίου. 


Άρθρο 16 

Έκτακτες εργασίες παραλαβής βαρέων αντικειμένωντου 
πλοίου και μεταφορά αυτών αμοίβονται ιδιαιτέρως, εφόσον 
εκτελούνται εκτός του πλοίου, κατόπιν συμφωνίας. 

Άρθρο 17 

Βιβλίο πρόσθετων και ιδιαιτέρων αμοιβών 

1. Οι υπερωρίες καταβάλλονται επί τη βάσει βιβλίου 
υπερωριών τηρουμένου υπό του Πλοιάρχου ή Κυβερνή¬ 
του. Οι εγγραφές στο βιβλίο αυτό, αφού επικυρωθούν 
από τον Πλοίαρχο ή Κυβερνήτη θεωρούνται δεσμευτικές 
για αμφότερα τα μέλη και δεν δύναται να αμφισβητηθούν 
εφόσον καθημερινά προσυπογράφονται παρά των υπε- 
ρωριακώς εργασθέντων ναυτικών. Ανα διήμερον θα γίνε¬ 
ται θεώρηση του βιβλίου από την πλησιέστερη Αιμενική 
Αρχή και από τον Πλοιοκτήτη εντός 24ώρου, από την άφι¬ 
ξη του Πλοίου στο λιμάνι πέρατος του ταξειδίου, άλλως 
δεν θα λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματι¬ 
κοί για την κανονική τήρηση του βιβλίου Πρόσθετων και 
Ιδιαιτέρων Αμοιβών είναι ο Υποπλοίαρχος για το προσωπι¬ 
κό Καταστρώματος, ο Α' Μηχανικός για το προσωπικό του 
Μηχανοστασίου και ο Αρχιθαλαμηπόλος και ο Αρχιμάγει¬ 
ρας οι οποίοι τηρούντο βιβλία υπερωριών των τμημάτων 
τους, υπό τον έλεγχο του Πλοιάρχου ή Κυβερνήτου ή του 
οριζομένου από αυτόν Αξιωματικού. Πριν από την εκτέλε¬ 
ση κάθε πρόσθετης ή έκτακτης εργασίας υποχρεούνται 
να αναφέρουν τούτο στον Πλοίαρχο ή Κυβερνήτη για να 
λάβουν την έγκρισή του. Σε περίπτωση όμως απουσίας 
του Πλοιάρχου ή Κυβερνήτου οι ανωτέρω υπόλογοι δύνα- 
νται, υπαρχούσης επειγούσης ανάγκης, να διατάξουν την 
εκτέλεση της εργασίας υποχρεούμενοι να αναφέρουν εν 
συνεχεία σχετικά στον Πλοίαρχο ή Κυβερνήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες 
υποχρεούνται να καταγράφουν καθ'εκάστην στο βιβλίο πρό¬ 
σθετων και εκτάκτων αμοιβών τις οφειλόμενες στα μέλη του 
πληρώματος αμοιβές και να καλούν τους δικαιούχους να 
προσυπογράφουν για το σύμφωνο των σχετικών εγγράφων 
και να ακολουθούν την πιό πάνω διαδικασία θεώρησης. 

Άρθρο 18 
Απαγορεύσεις 

Απαγορεύεται ο χρωματισμός και η αποσκωρίαση του 
πλοίου εν πλώ και με την χρησιμοποίηση ικριωμάτων 
(σκαλωσιών), ως και ο χρωματισμός των ιστών και της κα¬ 
πνοδόχου και επικινδύνων σημείων (εξωτερική πλευρά 
λέμβων, καπονίων, κ.λπ.). 

Άρθρο 19 

Διαιτητική Επιτροπή 

Γ ια την επίλυση κάθε αμφισβήτησης ή διαφοράς που 
μπορεί να προκύπτει, ως προς την ερμηνεία ή την εφαρ¬ 
μογή των όρων της παρούσης, ορίζεται τριμελής Διαιτη¬ 
τική Επιτροπή αποτελουμένη: 

1. Από τον Πρόεδρο του Πρωτοδικείου Πειραιώς ή τον 
παρ'αυτού οριζόμενο Δικαστικό, 

2. Από ένα Πλοιοκτήτη διοριζόμενο από την ΕΠΕΣΤ και 

3. Από ένα Ναυτικό διοριζόμενο από το Διοικητικό Συμ¬ 
βούλιο της ΠΕΑΚΠΕΙΘΣ. 

Άρθρο 20 

Ειδικό επίδομα οικογενειακής αρωγής 

Οι Πλοιοκτήτες των σκαφώντης παρούσης σύμβασης κα- 

ταβάλλουν ποσοστο 2%, μή δυνάμενον να αυξηθεί περαιτέ¬ 
ρω, συμφώνως προς το άρθρο 25 του Νόμου 1085/1980 ει- 
σπραττόμενο υπάτου ΝΑΤ με σκοπό την χορήγηση οικογε¬ 
νειακών επιδομάτων στους Έλληνες ναυτικούς. 

Το ανωτέρω ποσοστό, μαζί με 1% συμμετοχής του ναυ¬ 
τικού, υπολογίζεται επί των υποκειμένων σε εισφορές 
υπέρ ΝΑΤ αποδοχών των ναυτικών. 

Άρθρο 21 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων 
Ασφάλισης και Προνοίας Ε.Ν. (ΝΑΤ, ΤΠΑΕΝ, ΤΠΚΠΕΝ) 
ως και του Δημοσίου που βαρύνουν τους ναυτικούς εκπί- 
πτονται από της φύσεως αποδοχές που αναφέρονται στα 
προηγούμενα άρθρα της παρούσης. 

Άρθρο 22 

Επικουρική Ασφάλιση 

Οι Πλοιοκτήτες καταβάλλουν ποσοστόν εκ δύο (2%) επί 
τοις εκατό μή δυνάμενον να αυξηθεί περαιτέρω, συμφώνως 
προςτο άρθρο 28του Νόμου 1220/81, εισπραττόμενον υπό 
του ΝΑΤ, με σκοπό την παροχή εις τους Έλληνες ναυτικούς 
επικουρικής ασφάλισης. Το ανωτέρω ποσοστόν μαζί με το 
εκ δύο επί τοις εκατό (2%) ποσοστό συμμετοχής του ναυτι¬ 
κού υπολογίζεται επίτων υποκειμένων σε εισφορά υπέρ του 
ΝΑΤ, αποδοχών των ναυτικών. Όλες γενικά οι εισφορές 
(ΝΑΤ, ΤΠΑΕΝ, ΤΠΚΠΕΝ, ΕΝ, ΕΑ, κ.λ.π), που βαρύνουντους 
Πλοιοκτήτες και τους ναυτικούς θα υπολογίζονται «επί των 
αποδοχών που καθορίζονται στην παρούσα Σύμβαση». 

Άρθρο 23 

Διάρκεια ναυτολόγησης 

Η διάρκεια ναυτολόγησης για την θεμελίωση του δικαι¬ 
ώματος του ναυτικού προς παλινόστηση συμφωνείται σε 
ότι ορίζει εκάστοτε το ΥΕΝ. 

Άρθρο 24 

Περιπτώσεις κατά τις οποίες δικαιούται 
αποζημίωση ο ναυτικός 

Οι περιπτώσεις κατά τις οποίες δικαιούνται αποζημιώ¬ 
σεις οι ναυτικοί περιλαμβανομένου και του Πλοιάρχου ή 
Κυβερνήτη είναι: 

α) Η καταγγελία της Σύμβασης υπό του Πλοιάρχου- 
Πλοιοκτήτου. 

β) Η αποβολή της Ελληνικής σημαίας. 

γ) Πώληση του πλοίου ή αναγκαστική εκποίηση. 

δ) Λόγω παροπλισμού 

Η αποζημίωση ορίζεται 15 ημέρες σε ελληνικό λιμάνι και 
σε 30 ημέρες σε λιμάνι αλλοδαπής. Εάν η Σύμβαση ναυ¬ 
τολόγησης καταγγέλλεται από τον Πλοίαρχο - Πλοιοκτή¬ 
τη για υπαιτιότητα του ναυτικού τότε ο ναυτικός δεν δι¬ 
καιούται αποζημίωση. 

Άρθρο 25 

Επιδόματα 

1. Στον Πλοίαρχο ή Κυβερνήτη και στον Α'Μηχανικό ή 
Μηχανοδηγό χορηγείται μηνιαίο επίδομα 15.000 δρχ. 

2. Σε όλα ανεξαιρέτως τα μέλη του πληρώματος χορη¬ 
γείται βαρύ ανθυγιεινό επίδομα 2.500 δρχ μηνιαίως. 

3. Το επίδομα για οκτάωρη απασχόληση κάθε Σάββατο 
για όλα ανεξαιρέτως τα μέλη του πληρώματος θα είναι ίσο 
με το 1/22 του μηνιαίου βασικού μισθού. 

4. Το επίδομα για οκτάωρη απασχόληση τις Κυριακές κάθε 
μήνα είναι ίσο με 14% του βασικού μηνιαίου μισθού και κατα¬ 
βάλλεται σε όλα ανεξαιρέτως τα μέλη του πληρώματος. 


Διευ κρινίζεται ότι τα παραπάνω αναφερόμενα επιδόμα¬ 
τα που αφορούν την αμοιβή κατά τα Σάββατα και τις Κυ¬ 
ριακές καταβάλλονται σε όλους ανεξάρτητα από το αν 
παρείχαν ή όχι υπηρεσία κατά τις ημέρες αυτές. 

Άρθρο 26 

Προσαύξηση μισθού λόγω προσέγγισης σε λιμάνι 
εξωτερικού 

Ο μισθός που ορίζεται από το άρθρο 2 προσαυξάνεται υπό 
μορφή επιδόματος κατά ποσοστό 15% όταν τα πλοία που 
αφορά η παρούσα Σύμβαση επεκτείνουν τους πλόες τους σε 
λιμένας εξωτερικού και μόνον για τις ημέρες που θα βρίσκο¬ 
νται εκεί, εξαιρουμένωντων Δυτικών Τουρκικών Ακτών. 

Άρθρο 27 

Ισχύς - Τροποποίηση - Καταγγελία 

1. Η παρούσα Συλλογική Σύμβαση ισχύει από 1.1.2000 
και λήγει την 31.12.2000. 

2. Κατά την διάρκεια ισχύος της παρούσης Συλλογικής 
Σύμβασης αι δι'αυτής καθοριζόμενες εκατέρωθεν υπο¬ 
χρεώσεις και δικαιώματα πόσης φύσης κατισχύουν των 
διατάξεων πόσης άλλης υπαρχούσης τυχόν κλαδικής 
Συλλογικής Σύμβασης Εργασίας. 

3. Η παρούσα δύναται να καταγγελθεί εγγράφως 
παρ'εκατέρου των συμβαλλομένων δύο πρό της λήξης, 
δια καταγγελίας προς το έτερον μέρος. Σε περίπτωση μή 
εμπρόθεσμου καταγγελίας σύμφωνα με το ανωτέρω η 
ισχύς παρατείνεται επί ένα τρίμηνο από την ημερομηνία 
λήξης της, οπότε μετά την παρέλευση και του τριμήνου 
τούτου παύει οριστικώς ισχύουσα. 

Άρθρο 28 

Ελευθερία συμβάσεων Πλοιοκτητών - Ναυτικών 

Χωρίς να θεωρείται ότι παραβιάζεται η παρούσα Σύμ¬ 
βαση δύνανται οι Πλοιοκτήτες και οι ναυτικοί να συμφω¬ 
νούν και οποιουσδήποτε άλλους όρους επιθυμούν στις 
κατ'ιδίαν συμβάσεις εργασίας, αναλόγως προς την φύση 
της εργασίας και τις ανάγκες των σκαφών και όχι κάτω 
της Συλλογικής Σύμβασης Εργασίας. 

Άρθρο 29 

Εισφορές ΝΑΤ και άλλων Ασφαλιστικών Ταμείων 

Οι προς το ΝΑΤ και άλλα Ασφαλιστικά Ταμεία εισφορές 
των Πλοιοκτητών και ναυτικών, υπολογίζονται με βάση 
τους μισθούς της Σύμβασης αυτών και καταβάλλονται σε 
δραχμές. 

Άρθρο 30 

Εκπαίδευση ναυτικών - Σχολές - Διάφορα 

1. Ειδικώς συμφωνείται ότι το ΠΕΑΚΠΕΙΘΣ και η ΕΠΕΣΤ 
θα μεριμνήσουν ώστε να οργανωθούν και λειτουργήσουν 
τμήματα σερβιτόρων-στιούαρτς για εκπαίδευση, πρώτων 
βοηθειών για όλους τους Αξιωματικούς εν γένει καθώς 
και Αγγλικής γλώσσας ώστε όλοι οι ναυτικοί να έχουν την 
δυνατότητα να παρέχουν σωστές υπηρεσίες. Οι γνώσεις 
αυτές θα πιστοποιούνται με ανάλογα πτυχία. 

2. Προϋποτιθεμένης της έγκρισης του ΥΕΝ, αμφότεροι 
οι συμβαλλόμενοι θα μεριμνήσουν για την σχεδίαση στο¬ 
λών των πληρωμάτων και των διακριτικών τους, χρησιμο- 
ποιουμένων μόνο από τα πληρώματα των σκαφών που 
αναφέρει η Σύμβαση. 

Τα συμβαλλόμενα μέρη συμφώνησαν και συναποδέχθη- 
σαν τα πιό πάνω σε πίστωση δέ συνετάγη το παρόν και υπο- 

γράφεται νομίμως και ως έπεται εις τρία αντίτυπα από τα 
οποία έλαβαντα συμβαλλόμενα μέρη από ένα, το δέτρίτον 
υποβάλλεται στο ΥΕΝ, για επικύρωση σύμφωνα με το νόμο. 

Οι Συμβαλλόμενοι 

ΓιατηνΕΠΕΣΤ Για την ΠΕΑΚΠΕΙΘΣ 

Ο Πρόεδρος Ο Πρόεδρος 

ΤΡΙΑΝΤ. ΒΕΝΕΤΟΠΟΥΛΟΣ ΔΗΜ. ΖΕΡΒΑΚΗΣ 


Ο Αναπλ. Γραμματέας Ο Ταμίας 

ΑΠΟΣΤ. ΠΑΠΑΔΟΠΟΥΛΟΣ ΙΩΑΝ. ΣΤΟΥΠΑΚΗΣ 
-♦- 

(3) 

Χορήγηση άδειας ασκήσεως επαγγέλματος Κοινωνικού 
Λειτουργού στη Μάνου Βάϊα. 

Ο ΝΟΜΑΡΧΗΣ ΓΡΕΒΕΝΩΝ 

Με την 2030/14.6.2000 απόφαση του Ν. Γρεβενών, έχει 
χορηγηθεί άδεια ασκήσεως επαγγέλματος Κοινωνικού 
Λειτουργού στην Μάνου Βάϊα του Ευαγγέλου. 

Με εντολή Νομάρχη 
Ο Διευθυντής 
ΙΩΑΝΝΗΣ ΤΟΛΙΚΑΣ 

-*- 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στο Ροφίτη Στυλιανό του Θεοδώρου από 
Μελική Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Μετην ΚΥ6158/30.5.2000 απόφαση Νομάρχη Ημαθίας, 
έχει χορηγηθεί στο Ροφίτη Στυλιανό του Θεοδώρου 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Η Προϊσταμένη 

ΕΛΕΝΗ ΛΟΥΚΑΡΗ ΚΑΛΑΪΤΣΙΔΟΥ 


(5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒυΤΑΜΙΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 39859/99/4.5.2000 απόφαση του ΕΟΦ χορηγή¬ 
θηκε, βάσει των διατάξεων του άρθρου 3 της παρ. 1 της 
κοινής υπουργικής απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΒΙΙΤΑΜΙΡ. 

Δραστικές ουσίες: ΒΙΙΤΑΜΙΒΑΤΕ ΘΙΤΡΑΤΕ. 

Μορφές: Σιρόπι 7.5 ΜΘ/5ΜΙ. 

Δικαιούχου σήματος: ΦΑΡΜΑΝΕΛ ΦΑΡΜΑΚΕΥΤΙΚΗ ΑΕ. 

Υπεύθυνου κυκλοφορίας: ΦΑΡΜΑΝΕΛ ΦΑΡΜΑΚΕΥΤΙΚΗ 
ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 6 ) 

Χορήγηση άδειας κυκλοφορίας φαρμακευτικού σκευά¬ 
σματος Ι50ΤΒΕΤΙΝΟΙΝ/Ω.Β. ΩΒυΟ ΒΕ8ΕΑΒΟΗ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 28639/4.5.2000 απόφαση του ΕΟΦ χορηγήθηκε, 
βάσει των διατάξεων του άρθρου 3 της παραγράφου 1 
της κοινής υπουργικής απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα Ι30ΤΒΕ- 
ΤΙΝΟΙΝ/ϋ.Β. ΟΒυΟ ΒΕ3ΕΑΒ0Η. 

Δραστική ουσία: Ι30ΤΒΕΤΙΝΟΙΝ. 

Μορφή: Γ έλη 0.05% \ΛΛΛ/. 

Δικαιούχους: Ω.Β. ϋΒυΟ ΒΕ3ΕΑΒ0Η 5ΒΙ_, ΙΤΑΛΙΑ. 

Υπεύθυνος κυκλοφορίας: ϋΒυΟ ΒΕ3ΕΑΒ0Η ΗΕΙ_Ι_Α3 
ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 

Θ-ΓΠ3Μ: ννθ5ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































